Publication: Magyar Közlöny
Issue: MK-2000-88 (Year: 2000, Number: 88)
Era: 1990-2004
Section: szóló 1993. évi III. törvény rendelkezéseinek megfelelően járjon el. A válaszadásra nyitva álló határidő nem telt le.
Paragraph Index: 1080

(1) bekezdés] és a szociális biztonsághoz való alkotmányos joggal (Alkotmány 70/E. §) összefüggésben visszásságot okoz azzal, ha az idősek otthonában élő panaszosnak több mint két hónapig nem kézbesíti a személyi térítési díját megállapító határozatot, és ezért a panaszosnak díjhátraléka keletkezik. II. A szociális biztonsághoz való joggal (Alkotmány 70/E. §) és az emberi méltósághoz való joggal [Alkotmány 54. § (1) bekezdés] összefüggésben okoz visszásságot a megyei közgyűlés elnökének eljárása, amely nem biztosítja az idősek otthonában élő panaszosnak a törvényben meghatározott havi minimális költőpénzt. III. Az Alkotmányban deklarált jogorvoslathoz való joggal [Alkotmány 57. § (5) bekezdés] és a szociális biztonsághoz való joggal (70/E. §) összefüggésben okoz visszásságot a Megyei Önkormányzat Közgyűlése azzal, ha a panaszos fellebbezésében foglaltakra határozatában nem tér ki, valamint azzal, ha a bírósági felülvizsgálat lehetőségéről a panaszost határozatában nem tájékoztatja. IV. Nincs hatásköre az országgyűlési biztosnak az ügyben, ha a panaszos a rendelkezésére álló közigazgatási jogorvoslati lehetőséget nem merítette ki. A panaszos — Pest Megye Önkormányzatának fenntartásában működő szadai Margita Idősek Otthona lakója — sérelmezte, hogy Pest Megye Önkormányzat Közgyűlésének elnöke által a személyi térítési díjának felemeléséről hozott határozatát a keletkezéstől számított több mint 2 hónap késedelemmel kapta meg, így jelentős díjhátraléka keletkezett, melyet személyes szükségleteire fordítható költőpénze terhére kellett megfizetnie. A határozat kézbesítésének több mint két hónapos késedelmét a közgyűlésének elnöke által, az országgyűlési biztos kérésére megküldött tértivevény másolata igazolta. A panaszos sérelmezte azt is, hogy a közgyűlés az első fokú határozat ellen benyújtott fellebbezése elbírálása során nem vizsgálta a fellebbezésében leírtakat. A panaszos kifogásolta még, hogy az otthonban fizetendő térítési díj fedezeteként ingatlanára jelzálogjogot jegyzett be az Önkormányzat. I. Az ügyfél a határozatban foglalt jogairól, kötelezettségeiről jogilag érvényesen a közlésből szerez tudomást. A határozat akkor fejt ki jogi hatást, ha azt az érintettekkel közölték. Az országgyűlési biztos megállapította ezért, hogy a közlés több mint két hónapos elhúzódása méltánytalan az ügyfélre nézve, és nem felel meg a tisztességes eljárás követelményének. A konkrét esetben a kézbesítés késedelme közvetlen kiváltója volt annak, hogy a panaszosnak díjhátraléka keletkezett. II. A panaszos szerint a keletkezett díjhátralékot úgy kellett törlesztenie, hogy személyes szükségleteire fordítható költőpénzből havonta összesen 2100 Ft-ja maradt. A személyes szükségletekre fordítható költőpénz törvényi minimumának meghatározása (amely 1997-ben 2300 Ft volt), azt a célt szolgálja, hogy minden ellátott életvitelében biztosított legyen egy legalább minimális szintű függetlenség. Ennek hiányában önállóságuk mindenfajta kifejeződése ellehetetlenül, amely kihat az emberi méltósághoz való jogukra. III. A panaszos a személyi térítési díjat megállapító határozat ellen fellebbezést nyújtott be, melyben nem a díj magas összegét kifogásolta, hanem a visszamenőleges kötelezést, ami miatt a személyes szükségleteire fordítható összeg lecsökkent. Pest Megye Közgyűlése a fellebbezést elutasította, a határozat indoklása a kézbesítés késedelmére és az annak folytán kialakult helyzetre azonban egyáltalán nem tért ki. A jogorvoslathoz való jog materiális tartalmát a kifogásolt döntés érdemi vizsgálatának kötelezettsége adja. Nem teljesül ez a kötelezettség, amennyiben a jogorvoslati kérelem tartalmát az eljáró szerv nem vizsgálja. A vizsgálat során az országgyűlési biztos észlelte azt is, hogy a közgyűlés nem tájékoztatta a panaszost a bírósági

Source: https://magyarkozlony.hu/hivatalos-lapok/63892c428cf7f1b210cc6c71652ac2f56b85705e/dokumentumok/98a4f1bd82a98352d2f45a14582d24042e49826a/letoltes